
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 475 

28 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση κανονισμού εργασίας και τιμολογίου αμοιβής 

των φορτ/τών λιμένων Μεστών και Βολισσού. 1 

Καθορισμός αριθμού θέσεων φορτ/τών λιμένα Χαλκίδας 2 
Αμοιβή λόγω διαφυγούσης εργασίας των φορτ/τών λιμέ¬ 
να Ρόδου. 3 

Αμοιβή λόγω διαφυγούσης εργασίας των φορτ/τών λιμέ¬ 
να Χίου. 4 

Σύσταση Ειδικής Επιτροπής για την αποζημίωση πολιτών 
στις περιπτώσεις μη τήρησης των προθεσμιώντου άρ¬ 
θρου 5του Ν. 1943/1991. 5 

Τροποποίηση της συστατικής πράξης του Νομικού Προ¬ 


σώπου με το όνομα «9η Ενιαία Σχολική Επιτροπή 7ου 
Δημοτικού Σχολείου και 3ου Νηπιαγωγείου Δήμου Αρ- 

ταίων».„. 6 

Τροποποίηση της συστατικής πράξης του Νομικού Προ¬ 
σώπου με το όνομα «3η Ενιαία Σχολική Επιτροπή Δή¬ 
μου Αρταίων 3ου και 5ου Γ υμνασίου και 3ου Λυκείου. 7 


ΑΠΟΦΑΣΕΙ Σ 

Αριθ. 10484 (1) 

Έγκριση κανονισμού εργασίας και τιμολογίου αμοιβής των 
φορτ/τών λιμένων Μεστών και Βολισσού. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 "Κυβέρνηση και Κυβερ¬ 
νητικά Όργανα", του άρθρου 27 του Ν. 2081/1992, του άρ¬ 
θρου 1 του Ν. 2469/1997 και των Π.Δ. 368/1989 (ΑΊ63), 
95/1993 (Α'40) και 372/1995 (Α'201). 

3. Την αριθ. 117756/1966 απόφαση των Υπουργών Εργα¬ 
σίας και Εμπορικής Ναυτιλίας (Β'9/1967 - διόρ. ΒΊ63/1967), 
όπως ισχύει σήμερα. 

4. Την αριθ. 12853/22-9-1997 απόφασή μας (Β'903). 

5. Την αριθ. 1/25-8-1998 πρόταση της Ε.Ρ.Φ.Λ. Μεστών, που 
διατυπώθηκε στο αριθ.1/1998 πρακτικό συνεδρίασής της. 


6. Το γεγονός, ότι από τις διατάξεις αυτής της απόφασης, 
δεν προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Αποδεχόμαστε κατά ένα μέρος την αριθ. 1 /25-8-1998 πρό¬ 
ταση της Επιτροπής Ρύθμισης Φορτ/σεων Λιμένα (Ε.Ρ.Φ.Λ.) 
Μεστών και εγκρίνουμε τον κανονισμό εργασίας και το τιμο¬ 
λόγιο αμοιβής των φορτοεκφορτωτών λιμένων Μεστών και 
Βολισσού Χίου ως ακολούθως: 

ΚΑΝΟΝΙΣΜΟΣ ΕΡΓΑΣΙΑΣ ΦΟΡΤΟΕΚΦΟΡΤΩΤΩΝ 
ΛΙΜΕΝΩΝ ΜΕΣΤΩΝ ΚΑΙ ΒΟΛΙΣΣΟΥ 

Άρθρον1 
Όρια Λιμένα 

Λιμάνι Μεστών και λιμάνι Βολισσού, στο οποίο έχει εφαρ¬ 
μογή ο παρόν κανονισμός και το τιμολόγιο αμοιβής, νοείται η 
οριζόμενη από το άρθρο 4 του Ν. 1473/1950 (ΑΊ69) θαλάσ¬ 
σια και χερσαία περιοχή των λιμένων Μεστών και Βολισσού 
Χίου. 

Άρθρον 2 
Έννοια φορτ/τή 

1. Φορτ/τής νοείται ο εφοδιασμένος από την Επιτροπή 
Ρύθμισης Φορτοεκφορτώσεων Λιμένα (Ε.Ρ.Φ.Λ.) Με¬ 
στών: 

α. Με βιβλιάριο επαγγελματικής ταυτότητας φορτ/τή και 
εγγεγραμμένος στα οικεία Μητρώα (μόνιμος). 

β. Με προσωρινή άδεια εργασίας επικούρου φορτ/τή και 
εγγεγραμμένος σε σχετικό πίνακα (επίκουρος). 

2. Η απόφαση της Ε.Ρ.Φ.Λ. για χορήγηση του ανωτέρω βι¬ 
βλιαρίου ή άδειας υπόκειται στην έγκριση του αρμόδιου Νο¬ 
μάρχη. 

3. Γιατη χορήγηση βιβλιαρίου επαγγελματικής ταυτότητας 
φορτ/τή ή προσωρινής άδειας εργασίας επικούρου φορτ/τή 
απαιτείται η υποβολή αίτησης προς την Ε.Ρ.Φ.Λ συνοδευο- 
μένη από τα δικαιολογητικά που ορίζονται από την αριθ. 
117756/1966 απόφαση των Υπουργών Εργασίας και Εμπορι¬ 
κής Ναυτιλίας (Β'9/1967-διόρ. ΒΊ63/1967), όπως αυτή τρο¬ 
ποποιήθηκε με την αριθ. 40501/1976 όμοια (Β'1166-διόρ. 
ΒΊ302) και αριθ. 98704/9-12-1986 απόφαση των Υπουργών 
Προεδρίας της Κυβέρνησης και Εργασίας (Β'865). 

4. Στους ήδη εργαζόμενους στη διενέργειατων φορτ/σεων 
στα ανωτέρω λιμάνια χορηγείται βιβλιάριο επαγγελματικής 
ταυτότητας φορτ/τή εάν κατά το χρόνο έναρξης απασχόλη¬ 
σης ήταν ηλικίας κάτω των 40 ετών, έχουν πραγματοποιήσει 
300 ημερομίσθια στις ανωτέρω εργασίες και με την προϋπό¬ 
θεση ότι συντρέχουν οι υπόλοιπες προϋποθέσεις. Ομοίως 
τους χορηγείται προσωρινή άδεια εργασίας επικούρου εάν 

κατά το χρόνο έναρξης απασχόλησης ήταν ηλικίας κάτω των 
40 ετών. 

Άρθρον 3 

Έννοια φορτ/κής εργασίας 

1. Ως φορτοεκφορτωτική εργασία λιμένα νοείται: 

α. Η παραλαβή, μεταφορά, φόρτωση ή παράδοση εμπο¬ 
ρευμάτων και διαφόρων άλλων ειδών από την προκυμαία και 
τις αποθήκες, εργοστάσια, καταστήματα ή χερσαία μεταφο¬ 
ρικά μέσα που υπάρχουν σε αυτή, στα πλοία ή φορτηγίδες ή 
από πλοία ή φορτηγίδες σε πλοία ή φορτηγίδες. 

β. Η εκφόρτωση και παραλαβή ή μεταφορά εμπορευμάτων 
και διαφόρων άλλων ειδών από τα πλοία ή φορτηγίδες σε 
πλοία ή φορτηγίδες ή εξ αυτών σε τελωνειακούς χώρους ή 
στην προκυμαία ή στις αποθήκες εργοστάσια ή καταστήμα¬ 
τα ή χερσαία μεταφορικά μέσα που υπάρχουν επί αυτής. 

γ. Η στοιβασία, αποστοιβασία, ζύγιση, ταξινόμηση, διαλο¬ 
γή, χαπιάρισμα, ενσάκιση, ράψιμο ή δέσιμο σάκων, καθώς 
και κάθε άλλη συναφής εργασία, όσες φορές χρειάζεται να 
γίνει αυτή. 

2. Οι παραπάνω εργασίες γίνονται απευθείας με τη σωμα¬ 
τική δύναμη των φορτ/τών, είτε από τους φορτ/τές και τα μη¬ 
χανικά μέσα που παρέχονται από το πλοίο ή το Λιμενικό Τα¬ 
μείο ή τους ιδίους ή τους εργοδότες (βίντζια, γερανοί, κλάρκ, 
χούφτες κ.λ.π.). 

3. Ο αριθμός των φορτ/τών κάθε ομάδας ποικίλει αναλό- 
γως των φορτοεκφορτωτικών μέσων και του είδους του φορ- 
τίου. 

4. Δεν ανήκουν στην έννοια της παρ. 1 του παρόντος άρ¬ 
θρου οι φορτ/σεις αποσκευών των επιβατών, οι οποίες πε¬ 
ριέχουν είδη ατομικής τους χρήσης. 

Σε περίπτωση που οι επιβάτες θα ζητήσουν την εργα¬ 
σία των φορτ/τών για τα παραπάνω είδη είναι υποχρεωμένοι 
να την προσφέρουν αντί αναλόγου αμοιβής που καθορίζεται 
από την Ε.Ρ.Φ.Λ. Μεστών. 

Αρθρον 4 
Αριθμός φορτ/τών 

1. Ο αριθμός των μονίμων φορτ/τών καθορίζεται με βάση 
τη φορτ/κή κίνηση των λιμένων και τις ειδικές συνθήκες ερ¬ 
γασίας σε οκτώ (8) και των επικούρων σε τρεις (3). 

2. Οι λιμενεργάτες αποτελούν ενιαία κατηγορία εργατών 
των δύο λιμένων καθώς και κύτους, φορτηγίδων και προκυ- 
μαίας. 

3. Στις περιπτώσεις που οι μόνιμοι φορτ/τές δεν επαρκούν 
για την ομαλή διεξαγωγήτων φορτ/κών εργασιών, οι ομάδες 
τους συμπληρώνονται από επίκουρους. 

Άρθρον 5 

Υποχρεώσεις φορτ/τών γενικά 

1. Οι μόνιμοι φορτ/τές οφείλουν να προσέρχονται στην 
εργασία (στο λιμάνι) τουλάχιστον δέκα πέντε (15) λεπτά 
πριν από την ώρα έναρξης της εργασίας για να διαπιστώ¬ 
νεται έγκαιρα από τον Προϊστάμενο των φορτ/τών η πα¬ 
ρουσία τους και να τοποθετούνται στις διάφορες ομάδες 
(πόστες εργασίας). 

2. Η έγκαιρη προσέλευση και παρουσία των φορτ/τών 
στην εργασία τους ελέγχεται με την εκφώνηση καταλό¬ 
γου των ονομάτων τους από τον Προϊστάμενο των 
φορτ/τών, ο οποίος υπογράφεται σε ειδική στήλη από 
τους παρόντες. Στην περίπτωση εργασίας στο λιμένα Βο- 
λισσού η διαπίστωση της έγκαιρης προσέλευσης δύναται 
να γίνει από τον Ομαδάρχη στο χώρο του ιδίου λιμένα. 

3. Εργάτης φορτ/τής που απουσιάζει κατά την εκφώνη¬ 
ση του καταλόγου δεν έχει δικαίωμα να εργασθεί, εκτός 
εάν η απουσία του αποδειχθεί δικαιολογημένη. 


4. Οι φορτ/τές οφείλουν κατά τη διάρκεια της εργασίας 
τους να καταβάλλουν κάθε προσπάθεια και επιμέλεια ώστε 
να αποφεύγονται τα ατυχήματα, οι φθορές και οι απώλειες 
στα φορτία καθώς και να συμπεριφέρονται κόσμια σε κάθε ά¬ 
τομο που έχει σχέση με την εργασία τους. 

Προς αποφυγήν των παραπάνω οφείλουν να συμμορφώ¬ 
νονται απόλυτα με τις διατάξεις του παρόντα κανονισμού ερ¬ 
γασίας, τις υποδείξεις της Ε.Ρ.Φ.Λ. Μεστών, της Λιμενικής 
Αρχής και των Ομαδαρχών. 

Κάθε βλάβη προξενηθείσα αποδεδειγμένα στο φορτίο ή 
πλοίο από υπαιτιότητα, βαραίνει τον υπαίτιο εργάτη, καθι¬ 
στάμενων συνυπευθύνων όλων των φορτ/τών του λιμένα. 

5. Δεν επιτρέπεται η αδικαιολόγητη απο υσία των φορτ/τών 
χωρίς άδεια του Προέδρου της Ε.Ρ.Φ.Λ. ή απομάκρυνσή 
τους από την εργασία και η αντικατάστασή τους από άλλον 
εργάτη χωρίς άδεια της Λιμενικής Αρχής. 

Άρθρον 6 

Προϊστάμενος φορτ/τών- Ομαδάρχες 

1. Με απόφαση της Ε.Ρ.Φ.Λ. ορίζεται ο Προϊστάμενος των 
φορτ/τών και ο αναπληρωτής του. 

Για τον ορισμό τους προτείνονται από τη συνδικαλιστική 
τους οργάνωση δύο φορτ/τές κατά περίπτωση. 

2. Στον Προϊστάμενο των φορτ/τών ανατίθεται η ευθύνη ε¬ 
φαρμογής των σχετικών διατάξεων για την εύρυθμη και πλή¬ 
ρη εκτέλεση των φορτ/κών εργασιών και ειδικότερα η ευθύ¬ 
νη να μεριμνά: 

α. Για την καθημερινή και πριν από την έναρξη της εργα¬ 
σίας κατάρτιση των πινάκων παρόντων και απάντων 
φορτ/τών και κατανομή των ομάδων εργασίας, κατά τα υπό 
της σχετικής αποφάσεως της Ε.Ρ.Φ.Λ. οριζόμενα. 

β. Για την παρακολούθηση της εργασίας των φορτ/τών και 
την κανονική εκτέλεσή της από αυτούς για να επιτυγχάνεται 
η μεγαλύτερη δυνατή απόδοση. 

γ. Γ ια την απομάκρυνση από την εργασία αυτών που κωλυ¬ 
σιεργούν ή είναι μεθυσμένοι ή δημιουργούν προβλήματα. 
Στην περίπτωση αυτή αναφέρει σχετικώς στον Πρόεδρο της 
Ε.Ρ.Φ.Λ. Μεστών, για τις νόμιμες συνέπειες. 

δ. Για την εφαρμογή των ισχυόνιων τιμολογίων και την κα¬ 
νονική και τακτική είσπραξη των νομίμων φορτ/κών δικαιωμά¬ 
των και εισφορών υπέρ Δ.Ε.Φ. Λ.Α.Φ, Λ.Ε.Γ, Ι.Κ.Α. Χαρτοσή¬ 
μου και των δυναμένων να εισπραχθούν σύμφωνα με τις απο¬ 
φάσεις α)των Υπουργών Εργασίας και Εμπορικής Ναυτιλίας 
αριθ. 11750/12-4-1991 (Β'318),όπωςτροποποιήθηκεμετηνα- 
ριθ. 14670/29-8-1991 (Β'783) όμοια β) αριθ. 15770/23-12-1993 
(Β'961) των Υπουρ. Εργασίας και Εμπ. Ναυτιλίας και γ) την α- 
ριθ. 13959/3-12-1996 απόφασή μας (ΒΊ117) καθώς και από¬ 
δοση των εισφορών. 

3. Με απόφαση της Ε.Ρ.Φ.Λ. και μετά από πρόταση του 
Προϊσταμένου των φορτ/τών ορίζονται οι πλέον έμπειροι και 
κατάλληλοι μόνιμοι φορτ/τές ως επικεφαλείςτων ομάδων (ο¬ 
μαδάρχες), οι οποίοι έχουν τα εξής καθήκοντα: 

α. Παρίστανται σε όλη τη διάρκεια της φορτ/σης μεριμνώ- 
ντας και επιβλέποντας για την κανονική και απρόσκοπτη διε¬ 
ξαγωγή της εργασίας, έχοντας στην περίπτωση του λιμένα 
Βολισσού τη δυνατότητα εφαρμογής του εδαφ. γ της παρ. 2 
του παρόντος άρθρου. 

β. Καθορίζουν σε συνεννόηση με τους αξιωματικούς του 
πλοίου, το μεγαλύτερο βάρος άρσης κάθε σαμπάνιάς και ζη¬ 
τούν τον επαρκή φωτισμό του χώρου εργασίας όταν η 
φορτ/ση διεξάγεται κατά τη διάρκεια της νύχτας. 

γ. Ελέγχουν τα χρησιμοποιούμενα υλικά και εργαλεία 
φορτ/σης εάν βρίσκονται σε καλή κατάσταση (σχοινιά, σύρ¬ 
ματα, σαμπάνιά, δίκτυα κ.λ.π.) και παίρνουν κάθε μέτρο για 
την αποτροπή ατυχημάτων στους εργαζόμενους και φθορών 
στα φορτία. 


Τ 

Άρθρον 7 

Χειριστές βαρούλκων - Οδηγοί 

1. Οι χειριστές βαρούλκων (βιντζιέριδες) έχουν τα παρακά¬ 
τω καθήκοντα: 

α. Κατατοπίζονται με σχολαστικότητα για τον τρόπο λει¬ 
τουργίας των βαρούλκωντου πλοίου, πριν αναλάβουντο χει¬ 
ρισμό τους, ζητώντας σε περίπτωση αμφιβολίας, σχετικές 
πληροφορίες από τους αρμόδιους του πλοίου και ειδικότερα 
βεβαιώνονται για την καλή ακινητοποίησή τους. 

β. Παρακολουθούν με το βλέμμα τους τον οδηγό (κουμά¬ 
ντο) και συμμορφώνονται αμέσως με τα σήματά του. Αυτό 
κάνουν και όταν η σαμπάνιά είναι ορατή σε αυτούς και μόνο 
σε έκτακτες περιπτώσεις απειλούμενου ατυχήματος, μπο¬ 
ρούν με δική τους ευθύνη να προβούν σε χειρισμό που δεν 
διατάχθηκε από τον οδηγό. 

γ. Αποφεύγουν απότομους χειρισμούς των βαρούλκων, 
δ. Κατά την ώρα της εργασίας φέρουν ενδυμασία με στενά 
μανίκια ή τα χέρια τους είναι γυμνά μέχρι τους αγκώνες. 

2. Οι Οδηγοί (κουμάντα), οι οποίοι μπορεί να είναι και οι ε- 
πικεφαλείς των ομάδων, έχουν τα παρακάτω καθήκοντα: 

α. Έχουν συνέχεια την προσοχή τους στην τροχιά που α¬ 
κολουθείται από την αρτάνη (σαμπάνιά) και δίνουν έγκαιρα 
με τα χέρια σήμα ενέργειας στους χειριστές των βαρούλκων 
και ολκών. Η μετάδοση των σημάτων αυτών με φωνές απα¬ 
γορεύεται. 

β. Καταβάλλουν κάθε προσπάθεια ώστε να μην παραμένει 
μετέωρη η έμφορτη σαμπάνιά για αρκετό χρόνο. 

γ. Δίνουν το σήμα "Βίρα" αφού πεισθούν ότι η σαμπάνιά εί¬ 
ναι έτοιμη για άρση και το σήμα "Μάίνα" αφού πεισθούν ότι 

δεν βρίσκεται άτομο κάτω από αυτή. 

δ. Φροντίζουν και δίνουν σήματα στους χειριστές βαρούλ¬ 
κων όταν η σαμπάνιά αιωρείται (παλατζάρει). 

ε. Όταν απαιτηθεί να συρθεί η σαμπάνιά δίνουν σιγά - σιγά 
το "Βίρα" για να μην προξενηθεί ζημιά στο φορτίο και να απο¬ 
φευχθεί επικίνδυνη αιώρησή της. 

Άρθρον 8 

Ειδικές υποχρεώσεις φορτ/τών 
Οι υπόλοιποι φορτ/τές οφείλουν: 

1. Να χειρίζονται με προσοχή τα φορτία ώστε να μην επέρ¬ 
χονται ζημιές και φθορές σε αυτά. 

2. Να μην υπερβαίνουν κατά σαμπάνιά το βάρος που προσ¬ 
διορίζεται από τον ομαδάρχη. 

3. Να περισφίγγουν καλά τη σαμπάνιά ώστε να μη διαλυθεί 
σε τυχόν σύγκρουση με κάποιο εμπόδιο. 

4. Να μην πλησιάζουν την έμφορτη σαμπάνιά εάν δεν κατέ- 
βει αυτή κάτω από το μισό του ύψους τους. 

5. Να παρακολουθούν τη σαμπάνιά προς αποφυγήν ατυ¬ 
χήματος σε περίπτωση διάλυσής της. 

6. Φορτία που φέρουν την ένδειξη "Προσοχή" ή "Εύθραυ¬ 
στο" πρέπει να εκφορτώνονται με ιδιαίτερη σαμπάνιά και αν 
φέρουν την ένδειξη "Όρθιο" να μεταφέρονται πάντοτε κατά 
την έννοια του όρθιου και να μην ανατρέπονται. 

7. Οι εργάτες κύτους όταν πρόκειται για χύμα φορτίο που 
χωρίζεται με κάθετα σανιδώματα να μεριμνούν να παίρνουν 
φορτίο από όλα τα συνεχόμενα διαμερίσματα του κύτους ώ¬ 
στε το φορτίο να βρίσκεται διαρκώς στο ίδιο περίπου ύψος σε 
όλα τα χωρίσματα. 

8. Απαγορεύεται στους εργάτες να καπνίζουν εντός του κύ¬ 
τους των πλοίων. 

Άρθρον 9 

Υπεύθυνος εισπράξεων και πληρωμών 

Με απόφαση της Ε.Ρ.Φ.Λ. και μετά από πρόταση διπλάσιου 
αριθμού υποψηφίων από τη συνδικαλιστική οργάνωση των 
φορτ/τών, ορίζεται από τους μόνιμους φορτ/τές ένας υπεύ¬ 


θυνος εισπράξεων και πληρωμών (μπορεί να είναι και ο προϊ¬ 
στάμενος του άρθρου 6 του παρόντα κανονισμού), ο οποίος 
έχει τα παρακάτω καθήκοντα: 

1. Φροντίζει για την έγκαιρη είσπραξη των νομίμων εργατι¬ 
κών δικαιωμάτων. 

2. Τηρεί βιβλίο εισπράξεων και κατανομής των φορτ/κών δι¬ 
καιωμάτων στο οποίο υπογράφει κάθε φορτ/τής για το μερί¬ 
διο που παίρνει. Η κατανομή των δικαιωμάτων γίνεται κάθε ε¬ 
βδομάδα. 

3. Εισπράττει με πενταπλότυπες αποδείξεις θεωρημένες 
από το Ι.Κ.Α. τα φορτ/κά δικαιώματα τα οποία προσαυξάνο¬ 
νται με τις ανάλογες εισφορές, όπως το άρθρο 6, παρ. 2, ε- 
δάφ. δ' του παρόντα κανονισμού. 

4. Στο τέλος κάθε δμέρου προσκομίζει στον Πρόεδρο της 
Ε.Ρ,Φ.Λ. μαζί με το βιβλίο εισπράξεως και κατανομής 
φορτ/κών δικαιωμάτων, το οποίο ελέγχεται από τον Πρόε¬ 
δρο, τα αντίτυπα των παραπάνω αποδείξεων και βάσει συνο¬ 
πτικής κατάστασης βεβαιώσεως των πόρων Λ.Α.Φ, Δ.Ε.Φ. και 
Λ.Ε.Γ εκδίδεται εντολή κατάθεσης των πόρων αυτών. 

5. Υπογράφει στην κατάσταση για τα αναλογούντα πιο πά¬ 
νω ποσά, τα οποία καταθέτει αμέσως στην Τράπεζα, σύμφω¬ 
να με τις οδηγίες του Προέδρου της Επιτροπής, επιστρέφο- 
ντάς του μετά την κατάθεση τα αντίγραφα των γραμματίων 
της Τράπεζας. 

6. Ενημερώνει την Ε.Ρ.Φ.Λ. για κάθε ανωμαλία ή αταξία κα¬ 
τά τη διαχείριση των οικονομικών θεμάτων των φορτ/τών. 

Άρθρον 10 
Ώρες εργασίας 

1. Οι ώρες εβδομαδιαίας εργασίας των φορτ/τών λιμένα 
καθορίζονται σε σαράντα (40) ως ακολούθως: 

α. Χειμερινή περίοδος (1/10-31/3): Δευτέρα έως και Παρα¬ 
σκευή από 08.00 - 16.00. 

β. Θερινή περίοδος (1/4-30/9): Δευτέρα έως και Παρα¬ 
σκευή από 07.00-15.00 

2. Σε περίπτωση που παρουσιασθεί επείγουσα φορτ/κή ερ¬ 
γασία κατά την ημέρα του Σαββάτου οι φορτ/τές υποχρεού- 
νται να εργασθούν. 

Οι φορτ/τές που θα εργασθούν το Σάββατο μέχρι οκτώ (8) 
ώρες χωρίς να υπερβούν τις σαράντα οκτώ (48) την εβδομά¬ 
δα αμείβονται για υπερεργασία με το ισχύον τιμολόγιο προ¬ 
σαυξημένο κατά 25%. 

3. Η απασχόληση των φορτ/τών μέσα στην περίοδο των πέ¬ 
ντε εργασίμων ημερών πέραν από σαράντα (40) ώρες και μέ¬ 
χρι σαράντα πέντε (45), δηλαδή πέραντου δώρου ημερησίως 
επί μία (1) ώρα είναι υποχρεωτική εάν ζητηθεί από τον φορ¬ 
τοπαραλήπτη και αποτελεί υπερεργασία με την ιδία ως άνω 
αμοιβή. 

4. Οι ναυτικοί πράκτορες ή φορτοπαραλήπτες οφείλουν να 
ειδοποιούν τον Προϊστάμενο των φορτ/τών για τον επικείμε¬ 
νο κατάπλου των πλοίων και το ποσόν και είδος του προς 
φορτ/ση εμπορεύματος. 

Άρθρον11 

Προσαυξήσεις για υπερωριακή, Κυριακή 
και νυκτερινή εργασία 

Η πέραν των κανονικών ωρών και ειδικών περιπτώσεων άρ¬ 
θρου 10 εργασία (υπερωριακή) αμείβεται με προσαύξηση 
του τιμολογίου κατά 50%. 

Εάν η εργασία παρέχεται κατά τη νύκτα, ήτοι από ώρα 
22.00 μέχρι 06.00, η αμοιβή προσαυξάνεται κατά ποσοστό 
25% εάν δε αυτή παρέχεται καθ’ ημέρα Κυριακή ή εξαιρετέα 
κατά 75%. 

Άρθρον 12 
Εξαιρέσιμες ημέρες 

Ως εξαιρέσιμες ημέρες (αργίες) ορίζονται οι ακόλουθες: 

1) Πρώτη του έτους, 2) Θεοφανείων, 3) Καθαρή Δευτέρα, 
4) 25η Μαρτίου, 5) Μ. Παρασκευή, 6) Δεύτερη ημέρατου Πά¬ 
σχα, 7) 1η Μαίου, 8) 15η Αυγούστου, 9) 28η Οκτωβρίου, 10) 
των Χριστουγέννων, 11) 26η Δεκεμβρίου και 12) η τοπική ε¬ 
ορτή. 

Αρθρον13 

Πειθαρχικές κυρώσεις 

1. Η Ε.Ρ.Φ.Λ. ασκεί την πειθαρχική εξουσία επί των 
φορτ/τών των εφοδιασμένων με επαγγελματικό βιβλιάριο ή 
προσωρινή άδεια με την επιβολή της ποινής της πρόσκαιρης 
αφαίρεσης του βιβλιαρίου ή της άδειας στις ακόλουθες πε¬ 
ριπτώσεις: 

α. Για παράβαση του παρόντα κανονισμού εργασίας, 
β. Γ ια είσπραξη αμοιβής υπέρ το ισχύον τιμολόγιο, 
γ. Γ ια μέθη κατά τη διάρκεια της εργασίας 
δ. Για εκμετάλλευση της εργασίας άλλων φορτ/των. 
ε. Γ ια απρεπή και βάναυση συμπεριφορά κατά τη διεξαγω¬ 
γή της εργασίας. 

στ. Για αυτόφωρο αδίκημα τιμωρούμενο σε βαθμό τουλά¬ 
χιστον πταίσματος. 

ζ. Για αποδειγμένη κατά την κρίση της Επιτροπής κλοπή ε¬ 
μπορευμάτων που φορτ/νονται στο λιμάνι. 

η. Γ ια απείθεια στις εντολές και υποδείξεις του Προέδρου 
της Ε.Ρ.Φ.Λ, της Λιμενικής Αρχής καθώς και στις οδηγίες του 
Προϊσταμένου των φορτ/τών. 

θ. Για αδικαιολόγητη απουσία ή απομάκρυνση από την ερ¬ 
γασία, μη τήρηση του ωραρίου εργασίας, αδικαιολόγητη α¬ 
ντικατάσταση από άλλα πρόσωπα. 

ι. Για έλλειψη προσοχής κατά την εργασία συνεπαγόμενη 
ζημία ή βλάβη των φορτίων, 
ια. Γ ια αδικαιολόγητη άρνηση παροχής εργασίας. 

Επί των περιπτώσεων των άνω παραβάσεων δύναται η Επι¬ 
τροπή αντί της ποινής της πρόσκαιρης αφαίρεσης του βι¬ 
βλιαρίου ή της προσωρινής άδειας να επιβάλλει πρόστιμο μέ¬ 
χρι του 1 /4 της μέσης ημερήσιας αμοιβής του φορτ/τή και μέ¬ 
χρι δέκα πέντε (15) ημερών. 

Τα πρόστιμα περιέρχονται στην Εργατική Εστία. 

Σε οποιαδήποτε από τις παραπάνω περιπτώσεις και ε¬ 
φόσον ο φορτ/τής είναι υπότροπος, δύναται η Επιτροπή 
να αφαιρέσει οριστικά το βιβλιάριο ή την προσωρινή ά¬ 
δεια. 

2. Δημιουργεί λόγο οριστικής αφαίρεσης του βιβλιαρίου ή 
της προσωρινής άδειας: 

α. Η άσκηση εταίρου βιοποριστικού επαγγέλματος, 
β. Η καταδίκη σε οποιαδήποτε ποινή για αξιόποινη πράξη 
σε βαθμό κακουργήματος ή η καταδίκη σε οποιαδήποτε ποι¬ 
νή για μία από τις αναφερόμενες κατωτέρω αξιόποινες πρά¬ 
ξεις: 

Κλοπή, υπεξαίρεση, φθορά ξένης ιδιοκτησίας, εκβίαση, 
δωροδοκία, αποδοχή και διάθεση προϊόντων εγκλήματος, α¬ 
πάτη, απιστία, πλαστογραφία, λαθρεμπορία, παράβαση των 
νόμων περί εθνικού νομίσματος και χρήση ναρκωτικών. 

3. Οι αποφάσεις της Ε.Ρ.Φ.Λ, οι αναφερόμενες στην αφαί¬ 
ρεση του βιβλιαρίου ή της προσωρινής άδειας, υπόκεινται 
στην έγκριση του αρμόδιου Νομάρχη. 

4. Πριν από την επιβολή οποιοσδήποτε ποινής ο φορτ/τής 
που υπέπεσε στο πειθαρχικό παράπτωμα καλείται σε απολο¬ 
γία με προθεσμία σαράντα οκτώ (48) ωρών. 

Αρθρον14 
Ποινικές κυρώσεις 

Σύμφωνα με τις διατάξεις του άρθρου 10 του Κωδ. Ν. 
5167/1932, όπως τροποποιήθηκαν με την παρ. 1 του άρθρου 
5 του Α.Ν. 2212/1940 και αντικαταστάθηκαν με το άρθρο 7 
του Ν. 1749/1944, οι παραβάτες εργοδότες ή μισθωτοί των 
διατάξεων του Κ. Ν. 5167/32, του Ν. 1473/1950, των Α.Ν. 


381/1936 και 2212/1940, του παρόντα κανονισμού και κατω¬ 
τέρω τιμολογίου ως και των σε εκτέλεση των πιο πάνω διατά¬ 
ξεων εκδιδομένων διαταγμάτων και Υπουργικών αποφάσε¬ 
ων, τιμωρούνται κατόπιν μηνύσεως του Προέδρου ή Προε- 
δρεύοντατης Ε.Ρ.Φ.Λ. ήτου θιγομένου από την παράβαση με 
τις ποινές που προβλέπονται από τις παραπάνω διατάξεις. 

ΤΙΜΟΛΟΓΙΟ ΑΜΟΙΒΗΣ 

Τ ο βασικό τιμολόγιο αμοιβής των φορτ/τών λιμένα Μεστών 
και Βολισσού για τη φόρτωση ή εκφόρτωση ειδών και εμπο¬ 
ρευμάτων κατά τις εργάσιμες ημέρες και ώρες από το κύτος 
του πλοίου στην προκυμαία και μέχρι απόστασης δέκα πέντε 
(15) μέτρων ή και αντίστροφα καθώς και από το πλοίο κατ’ ευ¬ 
θείαν επί του μεταφορικού μέσου ξηράς και αντίστροφα, ο¬ 
ρίζεται για μικτό βάρος κατά τόννο ή κατά κυβικό μέτρο (Μ3) 
ή κατά τεμάχιο ως ακολούθως: 

ΚΛΑΣΕΙΣ ΦΟΡΤΙΩΝ 

1η Κλάση: Φορτία σε σάκους, κατά τόννο, δρχ. 732 
2η.Κλάση: 

α. Φορτία χύμα (δημητριακά κ.λ.π.) 
εκτός των κάτωθι που ειδικά 

κατονομάζονται, κατά τόννο, δρχ. 780 

β. Οικοδομικά υλικά χύμα (χαλίκια 
-άμμος), κατά τόννο, δρχ. 20 

3η.Κλάση: Φορτία σε κιβώτια ή 

χαρτοκιβώτια, κατά τόννο, δρχ. 1120 

4η Κλάση: Φορτία σε δέματα, 

δέσμες, μπαούλα, κατά τόννο, δρχ. 1156 

5η Κλάση: Φορτία σε βαρέλια ή 

δοχεία, κατά τόννο, δρχ. 944 

6η Κλάση: Φορτία υπέρβαρα, 

δηλαδή τα συσκευασμένα σε 

σάκους άνω των 100 κιλών, ή 

σε κιβώτια άνω των 200 κιλών, κατά τεμάχιο, δρχ. 1046 

7η.κλάση: Φορτία ελαφρά και 

ογκώδη, χύμα ή συσκευασμένα, κατά τόννο, δρχ. 1046 
Τέτοια θεωρούνται τα φορτία 
κατά τη φόρτωση των οποίων 
η απόδοση της εργασίας μίας 
κανονικής ομοχειρίας μειώνε¬ 
ται κατά ποσοστό τουλάχιστον 
40% στο οκτάωρο. 

8η Κλάση: Ξυλάνθρακες, καυσό- 


ξυλά, γαιάνθρακες, 

κατά τόννο, δρχ. 900 

9η Κλάση: Ρυπαίνοντα φορτία: 
α. Τσιμέντα χύμα με μηχανικά 
μέσα του εργοδότη, 

κατά τόννο, δρχ. 200 

β. Τσιμέντα, ασβέστης, γύψος, 
θείο, λιπάσματα, 

κατά τόννο, δρχ. 808 

10η Κλάση: 

α. Φορτία εύφλεκτα, εκρηκτικά, 
δηλητηριώδη, 

κατά τόννο, δρχ. 1300 

β. Πετρέλαια και λιπαντικά σε 
βαρέλια, 

κατά τόννο, δρχ. 1220 

11η κλάση: Ζώα: 
α. Μικρόσωμα, 

έκαστο 

δρχ. 48 

β. Μεγαλόσωμα, 

έκαστο 

δρχ. 222 

12η κλάση:. Ξυλεία: 
α. Σουηδική, Ρώσικη, 

κατά Μ3, 

δρχ. 900 

β. Λευκή, 

κατά Μ3, 

δρχ. 800 

γ. Βουβή, 

κατά Μ3, 

δρχ. 1000 

δ. Επιπλοποιίας, κοντραπλακέ, 
σε πακέτα ή δέματα, 

κατά Μ3, 

δρχ. 900 

13η κλάση: Ιχθείς σε κιβώτια: 
α. Βάρους έως 30 κιλών 
το καθένα, 

β. Βάρους άνω των 30 κιλών 
το καθένα, 

14η κλάση: Αυτοκίνητα, τρακτέρ, 
μηχανήματα: 

Επί ή από πλευρισμένο πλοίο 
με χρήση βαρούλκων: 

1 Επιβατηγό: 

α. Χωρητικότητας μέχρι 5 
θέσεων, 

β. Χωρητικότητας άνω των 5 
θέσεων, 

2. Κενάφορτηγά-τρακτέρ: 
α. Χωρητικότητας μέχρι 1 τόννου, 
β. Χωρητικότητας από 
1 έως 5 τόννων, 
γ. Χωρητικότητας από 5 τόννων 
και άνω, 

3 Λεωφορεία γενικά 
4. Μηχανήματα: 
α. Εκφόρτωση μηχανημάτων 
από πλοία στην προκυμαία ή 
απευθείας στα χερσαία μετα¬ 
φορικά μέσα και αντίστροφα, 
με μηχανικά μέσα του πλοίου 
ή του εργοδότη:. 

Βάρους από 1 έως 500 κιλών, 
Βάρους από 501 έως 
1000 κιλών, 

Βάρους από 1001 έως 
3000 κιλών, 

Βάρους από 3001 κιλών 
και άνω, 

β. Εκφόρτωση μηχανημάτων 
από το πλοίο ή αντίστροφα, 
χωρίς μηχανικά μέσα: 

Το τιμολόγιο διαμορφώνεται 
με ειδική συμφωνία εργοδοτών 
και εργαζομένων, ενώπιον 
του Προέδρου της Ε.Ρ.Φ.Λ. 

15η Κλάση: Στύλοι Δ.Ε.Η.- 
τηλεγραφικοί: 

α. Μέχρι 5 μέτρα ο καθένας, 
β. Άνω των 5 μέτρων ο καθένας, 
16η Κλάση: Σιδηροδοκοί, σιδη- 
ροσωλήνες, σίδηρα μπετόν, 

17η Κλάση: Κενά βαρέλια: 
α. Μικρά, χωρητικότητας 
μέχρι 200 κιλών, το καθένα, 
β. Μεγάλα χωρητικότητας 
άνω 200 κιλών το καθένα, 

18η Κλάση: Κενά καφάσια, κόφες: 
α. Σε δέματα των 12 τεμαχίων 
β. Λελυμένα, 

19η Κλάση: Τούβλα, κέραμοι, 
είδη αγγειοπλαστικής: 
α. Τούβλα-κέραμοι, 
β. Τούβλα-κέραμοι σε παλέτες, 
γ. Είδη αγγειοπλαστικής, 

20η Κλάση: Δέρματα: 
α. Κατεργασμένα, 
β. Χύδην υγρά ή ξηρά, 


κατά τεμάχιο, δρχ. 42 
κατά τεμάχιο, δρχ. 150 


έκαστο δρχ. 668 

έκαστο, δρχ. 910 

έκαστο, δρχ. 1314 

έκαστο, δρχ. 1910 


21η Κλάση: Υγρά καύσιμα- 
υγραέρια: 

α. Φόρτωση υγρών καυσίμων 
χύδην δια σωληνώσεων 
(σύνδεση, αποσύνδεση 
σωληνώσεων), 
β. Μετάγγιση από δεξαμε¬ 
νόπλοιο σε σλέπιο, 

22η Κλάση: Πεπόνια, καρπούζια, 
23η Κλάση: Μάρμαρα: 
α. Κατεργασμένα σε παλέτες, 
β. Κατεργασμένα χύμα (πλάκες), 
24η Κλάση: Ζάχαρη, ζαχαρώδη, 
ζαχαρόπιτα: 

α. Συσκευασμένη σε σακιά 
β. Σε παλέτες 

25η Κλάση: Επιπλα συσκευα¬ 
σμένα 


κατά κυβικό, δρχ. 200 

κατά κυβικό, δρχ. 200 
κατάτόννο δρχ. 728 

κατάτόννο, δρχ. 600 
κατάτόννο, δρχ. 800 

κατά τόννο δρχ. 808 
κατάτόννο δρχ. 600 

κατά κυβικό, δρχ. 790 


έκαστο, 

έκαστο, 


κατά τόννο 
κατά τόννο 
κατά τόννο 
κατάτόννο, 


δρχ. 2596 
δρχ. 2596 


δρχ. 672 
δρχ. 808 
δρχ. 1120 
δρχ. 1314 


κατά τεμάχιο δρχ. 104 
κατά τεμάχιο δρχ. 150 

κατά τόννο δρχ. 1120 


κατά τεμάχιο δρχ. 80 

κατά τεμάχιο δρχ. 104 

κατά δέμα δρχ. 104 
η δωδεκάδαδρχ. 140 


κατά χιλιάδα δρχ. 728 
κατάτόννο δρχ.600 
κατάτόννο δρχ. 728 

κατάτόννο, δρχ. 1050 
κατάτόννο, δρχ. 1200 


ΚΑΝΟΝΙΣΤΙΚΕΣ ΔΙΑΤΑΞΕΙΣ 

1. Ενσάκιση - Δέσιμο: 

Για την ενσάκιση χύμα φορτίων και εργασία ραφής ή δεσί¬ 
ματος, καταβάλλεται προσαύξηση 50% επί του τιμολογίου 
που ισχύει κάθε φορά. 

2. Εκκένωση σάκων: 

Γ ια την εκκένωση σάκων, συμπεριλαμβανομένης και της 
εργασίας του λυσίματος αυτών, καταβάλλεται προσαύξηση 
κατά ποσοστό 30% επί του τιμολογίου που ισχύει κάθε φορά. 

3. Φορτία χύμα με μηχανικά μέσα: 

Γ ια τις περιπτώσεις φόρτωσης ή εκφόρτωσης φορτίων χύ¬ 
μα με μηχανικά μέσα καταβάλλεται το ισχύον τιμολόγιο α) 
μειωμένο κατά 30% όταν αυτά παρέχονται από τον εργοδότη 
και β) προσαυξημένο κατά 30% όταν αυτά παρέχονται από 
τους φορτ/τές 

4. Ημερομίσθιο λιμενεργάτη: 

Ως ημερομίσθιο λιμενεργάτη (γιατις περιπτώσεις που προ- 
βλέπεται αμοιβή με ημερομίσθιο) καθορίζεται το ημερομί¬ 
σθιο του ανειδίκευτου εργάτη. 

5. Καταμερισμός αμοιβής: 

Σε περίπτωση που το φορτίο είναι ΣΟΤΟ-ΠΑΛΑΓΚΟ το 1/3 
της αμοιβής καταβάλλεται από το φορτοπαραλήπτη και τα 
2/3 από τον πράκτορα. 

6. Φορτοεκφόρτωση στην προκυμαία: 

Γιατη φόρτωση εμπορευμάτων από την προκυμαία επί με¬ 
ταφορικού μέσου ξηράς ή εκφόρτωση αντίστροφα, ως και 
για τη μετατόπιση αυτών καταβάλλεται το 50% του εκάστοτε 
και για κάθε περίπτωση ισχύοντος τιμολογίου. 

7. Στοιβασία επί αυτοκινήτου: 

Γ ια τη στοιβασία ή αποστοιβασία επί αυτοκινήτου και εφό¬ 
σον αυτή ζητηθεί από τους φορτοπαραλήπτες το τιμολόγιο 
προσαυξάνεται ως ακολούθως: 

Επί αυτοκινήτου ωφελίμου φορτίου μέχρι και 4 τόννων κα¬ 
τά ποσοστό 30%, επί αυτοκινήτου ωφελίμου φορτίου άνω 
των 4 τόννων μέχρι και 8 κατά ποσοστό 40% και άνω των 8 
τόννων 50%. 

Για εμπορεύματα και είδη που διακινούνται από το δημόσιο 
ή για λογαριασμό αυτού, ανεξαρτήτως ωφελίμου φορτίου 
του οχήματος, το τιμολόγιο προσαυξάνεται κατά 30%. 

8. Ζύγιση: 

Για τη ζύγιση των εμπορευμάτων οσάκις αυτή πραγματο¬ 
ποιείται, καταβάλλεται προσαύξηση κατά 20%, επί του ι- 
σχύοντος τιμολογίου. 

9. Διαλογή -Ταξινόμηση: 

Εφόσον για οποιαδήποτε αιτία απαιτηθεί η πραγματοποίη¬ 
ση διαλογής ή ταξινόμησης των προς φορτ/ση εμπόρευμά- 

των, καταβάλλεται προσαύξηση κατά 30% επί του ισχύοντος 
τιμολογίου. 

10. Χαπιάρισμα-Καθαρισμός κοιτών: 

Για χαπιάρισμα φορτίου χύμα στο κύτος, το τιμολόγιο προ¬ 
σαυξάνεται κατά 30%. Για τον καθαρισμό των κοιτών κάθε α¬ 
πασχολούμενος φορτ/τής (ημερησίως) θα αμείβεται με ένα 
ημερομίσθιο. 

11. Αποστάσεις: 

Γ ια τη μεταφορά εμπορευμάτων και ειδών σε απόσταση 15 
μέτρων από το κρηπίδωμα ουδεμία αμοιβή επί πλέον κατα¬ 
βάλλεται. 

Πέραν των Ιδμέτρων τα μεταφερόμενα εμπορεύματα και 
είδη επιβαρύνονται κατά 25% για κάθε απόσταση 15 μέτρων 

12. Μεταφορτώσεις: 

Σε περίπτωση μεταφόρτωσης από πλοίου σε πλοίο ή από 
πλοίου σε φορτηγίδα και αντίστροφα , καταβάλλεται το ι- 
σχύον τιμολόγιο προσαυξημένο κατά 30%. 

13. Χρήση βαρούλκων: 

Για το χειρισμό των βαρούλκων, ο βιντζιέρης αμείβεται με 
το προβλεπόμενο ημερομίσθιο της ανωτέρω παραγράφου 4, 
ανεξάρτητα της ποσότητας των ειδών ή των εμπορευμάτων 
που θα διακινηθούν. 

14. Μικρό αμπάρι: 

α. Σε περίπτωση που η εκφόρτωση ενεργείται από πλοία 
κάτω των 500 τόννων ή από μπόκερς άνω των 500 τόννων, 
των οποίωντο άνοιγμα του κύτους δεν είναι ανώτερο των δια¬ 
στάσεων 2,00X1,50μ. το τιμολόγιο προσαυξάνεται κατά 30% 
λόγω του επίπονου της εργασίας και της μικρής αποδόσεως 
αυτής. 

β. Σε περιπτώσεις που το είδος του φορτίου, ο τρόπος συ- 
σκευασίας, το είδος του πλοίου κ.λ.π. απαιτεί αυξημένο α¬ 
ριθμό ομοχειρίας ή δεν επιτρέπει τη φυσιολογική απόδοση 
του φορτίου κατά τη φορτ/ση, καταβάλλεται τιμολόγιο προ¬ 
σαυξημένο μέχρι 60%, με ειδική συμφωνία ενώπιον του Προ¬ 
έδρου της Ε.Ρ.Φ.Λ. εγκρινομένης από την Επιτροπή ή ενώ¬ 
πιον αυτής σε περίπτωση αποτυχίας. 

15. Στοιβασία στο κύτος: 

Για την πρόσθετο απασχόληση της στοιβασίας μέσα στο 
κύτος καταβάλλεται προσαύξηση 30 - 60% επί του εκάστοτε 
ισχύοντος τιμολογίου. Η κατάταξη γίνεται από τον Πρόεδρο 
της Ε.Ρ.Φ.Λ. εγκρινομένης από αυτή ή την Επιτροπή σε περί¬ 
πτωση αποτυχίας. 

16. Στοιβασία στην προκυμαία: 

α. Γιατηστοιβασίαεμπορευμάτωνεπίτηςπροκυμαίας άνω 

των 10 σάκων μικρών ή 7 μεγάλων μέχρι και 16 (μικρών ή με¬ 
γάλων) ή άνω των δύο (2) μέτρων σε ύψος διαφόρων εμπο¬ 
ρευμάτων συσκευασμένων που εκφορτώνονται από φορτη¬ 
γίδα και όχι από αυτοκίνητο καταβάλλεται προσαύξηση κατά 
ποσοστό 25% επί του εκάστοτε βασικού τιμολογίου 
β. Για τη στοιβασία άνω των 16 σάκων και των 4 μέτρων για 
τα λοιπά εμπορεύματα είτε αυτά εκφορτώνονται από φορτη¬ 
γίδα είτε από αυτοκίνητο καταβάλλεται προσαύξηση σε πο¬ 
σοστό 50%. 

Η προβλεπόμενη στις παραγράφους 15 και 16 εργασία της 
στοιβασίας πραγματοποιείται μόνον εφόσον ζητηθεί από τον 
φορτοπαραλήπτη ή εφόσον για λόγους ειδικούς διαταχθεί α¬ 
πό την Ε.Ρ.Φ.Λ. 

17. Εκπτώσεις: 

Στις περιπτώσεις φορτ/σης στρατιωτικών ειδών το ισχύον 
τιμολόγιο μειώνεται κατά ποσοστό 10%. 

18. Εργασία ανοίγματος και κλεισίματος των κυτών: 

Η εργασία ανοίγματος και κλεισίματος των κυτών, πραγ¬ 
ματοποιείται από το πλήρωμα του πλοίου. Σε εξαιρετικές πε¬ 
ριπτώσεις, δύναται η εργασία αυτή να πραγματοποιείται από 
τους φορτ/τές, που αμείβονται με ειδική συμφωνία μεταξύ 


αυτών και του πλοιάρχου ο οποίος και καθίσταται υπόχρεος 
για την καταβολή της αμοιβής. 

19. Καθυστέρηση-διακοπή -ματαίωση εργασίας: 

Σε περίπτωση μη κατάπλου του πλοίου ή καθυστέρησης 
για την οποίαν παρέλειψαν να ειδοποιήσουν ή καθυστέρησης 
για την ανάληψη της εργασίας μετά την αποστολή της ομά¬ 
δας ή διακοπή μετά την έναρξη εργασίας, που προκαλείται α¬ 
πό υπαιτιότητα των εργοδοτών, καταβάλλεται στους 
φορτ/τές και σε βάρος των υπαιτίων αμοιβή, με εξαίρεση των 
περιπτώσεων ανωτέρας βίας, ως ακολούθως: 

α. Για καθυστέρηση ή διακοπή από 1 μέχρι 2 ώρες το 1/4 
του ημερομισθίου για κάθε ένα εργάτη της ομοχειρίας και α¬ 
πό 2 μέχρι 4 ώρες το ήμισυ του ημερομισθίου. 

β. Για καθυστέρηση ή διακοπή πάνω από 4 ώρες ή μη κα¬ 
τάπλου του πλοίου καταβάλλεται ολόκληρο το ημερομίσθιο. 

γ. Η υπό των ανωτέρω εδαφίων προβλεπόμενη αμοιβή κα¬ 
ταβάλλεται αυξημένη κατά 50% εφόσον αυτή συνέβηκε πέ¬ 
ραν του προβλεπομένου ωραρίου εργασίας ή κατά τη νύκτα 
και κατά 75% κατά τις Κυριακές και εξαιρέσιμες. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Απριλίου 1999 

οι ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 

-Φ- 

Αριθ. 10526 (2) 

Καθορισμός αριθμού θέσεων φορτ/τών λιμένα Χαλκίδας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37του Ν. 3239/1955 καιτου άρ¬ 
θρου 3 του Κ.Ν. 5167/1932. 

2. Τις διατάξεις του Ν. 1558/1985 "Κυβέρνηση και Κυβερ¬ 
νητικά Όργανα", του άρθρου 27 του Ν. 2081/1992, του άρ¬ 
θρου 1 του Ν. 2469/1997 και των Π.Δ. 368/1989 (ΑΊ63), 
95/1993 (Α'40) και 372/1995 (Α'201). 

3. Την αριθ. 117756/1966 απόφαση των Υπουργών 
Εργασίας και Εμπορικής Ναυτιλίας (Β'9/1967,διόρ. 
ΒΊ63). 

4. Την αριθ. 10035/11 -3-1994 απόφαση των Υπουργών Ερ¬ 
γασίας και Εμπορικής Ναυτιλίας (Β'222). 

5. Την αριθ. 4/18-1-1999 πρόταση της Ε.Ρ.Φ.Λ. Χαλκίδας, 
που διατυπώθηκε στο αριθ. 18/1999 πρακτικό συνεδρίασής 

της- 

6. Το γεγονός ότι, από τις διατάξεις αυτής της απόφασης, 
δεν προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Αποδεχόμαστε κατά ένα μέρος την αριθ. 4/18-1 -1999 πρό¬ 
ταση της Επιτροπής Ρύθμισης Φορτ/σεων Λιμένα (Ε.Ρ.Φ.Λ.) 
Χαλκίδας και καθορίζουμε τον αριθμό των θέσεων των μονί¬ 
μων φορτοεκφορτωτών του κεντρικού λιμένα Χαλκίδας σε 
πενήντα οκτώ (58). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Απριλίου 1999 

01 ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 

Αριθ. 10584 (3) 

Αμοιβή λόγω διαφυγούσης εργασίας των φορτ/τών λιμένα 
Ρόδου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του άρ¬ 
θρου 3 του Κ.Ν. 6167/1932 σε συνδυασμό με τις δ/ξεις της 
παρ. 3 του άρθρου 3του Α.Ν. 381/1936. 

2. Τις διατάξεις του Ν. 1558/1985 "Κυβέρνηση και Κυβερ¬ 
νητικά Όργανα", του άρθρου 27 του Ν. 2081/1992, του άρ¬ 
θρου 1 του Ν. 2469/1997 και των Π.Δ. 368/1989 (ΑΊ63), 
95/1993 (Α'40) και 372/1995/1995 (Α'201). 

3. Τις αριθ. 17416/1981 (Β'601) και 12035/1994 (Β'784) α¬ 
ποφάσεις των Υπουργών Εργασίας και Εμπορικής Ναυτιλίας 
και την αριθ 10421/1998 (Β'381) απόφασή μας. 

4. Την αριθ. 3/18-1-1999 πρόταση της Ε.Ρ.Φ.Λ. Ρόδου, που 
διατυπώθηκε στο αριθ.3/1999 πρακτικό συνεδρίασής της. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Αποδεχόμαστε κατά ένα μέρος την αριθ. 3/18-1-1999 
πρόταση της Επιτροπής Ρύθμισης Φορτ/σεων Λιμένα 
(Ε.Ρ.Φ.Λ.) Ρόδου και: 

α. Επαναφέρουμε σε ισχύ, μέχρι 31-12-1999, την αριθ. 
17416/22-9-1981 κοινή απόφαση των Υπουργών Εργασίας 
και Εμπορικής Ναυτιλίας, όπως αυτή συμπληρώθηκε με την 
αριθ. 12035/5-10-1994 όμοια και τροποποιήθηκε με την α- 
ριθ.10421/18-3-1998 απόφασή μας, που αφορά στην αμοιβή 
των φορτ/τών λιμένα Ρόδου, λόγω διαφυγούσης εργασίας εκ 
της διακινήσεως χύδην τσιμέντου, με μηχανικά μέσα της Α- 
ΓΕΤ και ΤΙΤΑΝ, στην περιοχή Ακαντιάς Λιμένα Ρόδου και η ο¬ 
ποία ίσχυε μέχρι την 31-12-1998. 

β. Εγκρίνουμε την αναπροσαρμογή του ποσού αμοιβής για 
τον πιο πάνω λόγο, σε ογδόντα πέντε (85) δρχ. κατά τόννο. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Απριλίου 1999 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 
-♦- 

Αριθ. 10321 (4) 

Αμοιβή λόγω διαφυγούσης εργασίας των φορτ/τών λιμένα 

Χίου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3 του Κ. Ν. 5167/1932 σε συνδυασμό με τις δ/ξεις της 
παρ. 3 του άρθρου 3 του Α.Ν. 381/1936. 

2. Τις διατάξεις του Ν. 1558/1985 "Κυβέρνηση και Κυβερ¬ 
νητικά Όργανα", του άρθρου 27 του Ν. 2081/1992, του άρ¬ 
θρου 1 του Ν. 2469/1997 και των Π.Δ. 368/1989 (Α'163), 
95/1993 (Α'40) και372/1995 (Α'201). 

3. Τις αριθ. 60757/3840/1969 (Β'514) και 110950/6891/- 
1970 (ΒΊ65) αποφάσεις των Υπουργών Εργασίας και Εμπο¬ 
ρικής Ναυτιλίας, όπως τροποποιήθηκαν με τις αριθ 
113/813/1973 (ΒΊ445) και 2981/275/1973 (Β'410) αντίστοιχα, 
καθώς και την αριθ. 10520/1998 απόφασή μας (Β'381). 


4. Την αριθ. 2/20-1-1999 πρόταση της Ε.Ρ.Φ.Λ. Χίου, που 
διατυπώθηκε στο αριθ.2/1999 πρακτικό συνεδρίασής της. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Αποδεχόμαστε την αριθ. 2/20-1-1999 πρόταση της Επιτρο¬ 
πής Ρύθμισης Φορτ/σεων Λιμένα (Ε.Ρ.Φ.Λ.) Χίου και επαναφέ¬ 
ρουμε σε ισχύ, μέχρι 31-12-1999, τις παρακάτω αποφάσεις: 

α. Την αριθ. 60757/3840/1969 απόφαση των Υπουργών Ερ¬ 
γασίας και Εμπορικής Ναυτιλίας "περί παρατάσεως επιβλη- 
θέντος ποσοστού λόγω διαφυγούσης αμοιβής των φορτ/των 
λιμένος Χίου εκ της δρομολογήσεως οχηματαγωγού γραμ¬ 
μής Πειραιώς - Χίου - Μυτιλήνης κ.λ.π.", όπως τροποποιήθη¬ 
κε με την αριθ. 113/813/1973 απόφαση των Υπουργών Απα- 
σχολήσεως και Εμπ. Ναυτιλίας και ίσχυε μέχρι την 31-12- 
1998. 

β. Την αριθ. 110950/6891/1970 απόφαση των Υπουργών 
Εργασίας και Εμπορικής Ναυτιλίας "περί καθορισμού ποσο¬ 
στού αμοιβής φορτ/τών λιμένος Χίου λόγω διαφυγούσης ερ¬ 
γασίας φορτ/σεως φιαλών υγραερίου", όπως τροποποιήθη¬ 
κε με την αριθ. 2981/275/1973 απόφαση των Υπουργών Ε¬ 
θνικής Οικονομίας και Ναυτιλίας, Μεταφορών και 
Επικοινωνιών και ίσχυε μέχρι την 31-12-1998. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Απριλίου 1999 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 
-♦- 

Αριθ. 1493 (5) 

Σύσταση Ειδικής Επιτροπής για την αποζημίωση πολιτών 
στις περιπτώσεις μη τήρησης των προθεσμιών του άρ¬ 
θρου 5τουΝ. 1943/1991. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου δεύτερου παρ. 2 του Ν. 
2690/99 για την κύρωση του Κώδικα Διοικητικής Διαδικασίας. 

2. Τις διατάξεις του άρθρου 5 του Ν. 1943/1991. 

3. Τις διατάξεις του Ν. 2503/97 «Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την Τοπική 
Αυτ/ση και άλλες διατάξεις, αποφασίζουμε: 

1. Συγκροτούμε στην Περιφέρεια Δυτικής Ελλάδος τριμε¬ 
λή Ειδική Επιτροπή για την αποζημίωση πολιτών στις περι¬ 
πτώσεις μη τήρησης των προθεσμιών του άρθρου 5 του Ν. 
1943/91 αποτελούμενη από: 

α. Ένα (1) Εφέτη των Διοικητικών Δικαστηρίων. 

β. Δύο (2) υπαλλήλους της Περιφέρειας Δυτ. Ελλάδος, 
κλάδου ΠΕ, με Α' βαθμό ή με βαθμό Διευθυντού. 

Των ανωτέρω μελών θα ορισθούν ισάριθμοι αναπληρωτές. 

2. Πρόεδρος της Επιτροπής ορίζεται ο Εφέτης Διοικητικών Δι¬ 
καστηρίων αναπληρούμενος από το νόμιμο αναπληρωτή του. 

3. Γραμματέας της Ειδικής Επιτροπής με τον αναπληρωτή 
του ορίζεται υπάλληλος της Περιφέρειας. 

4. Με την παραπάνω απόφαση δημιουργείται δαπάνη στον 
προϋπολογισμό της Περιφέρειας η οποία επί του παρόντος 
δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πάτρα, 17 Μαρτίου 1999 

Ο Γεν. Γραμμ. Περιφέρειας 
ΚΩΣΤΑΣ Ν. ΠΑΠΑΔΗΜΗΤΡΙΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2987 (6) 

Τροποποίηση της συστατικής πράξης του Νομικού Προσώ¬ 
που με το όνομα «9η Ενιαία Σχολική Επιτροπή 7ου Δημο¬ 
τικού Σχολείου και 3ου Νηπιαγωγείου Δήμου Αρταίων». 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη τις διατάξεις: 

1. Του άρθρου 203 του ΔΚΚ (ΠΔ 410/95). 

2. Του άρθρου 1 του Ν. 2539/97 «Συγκρότηση της Πρωτο¬ 
βάθμιας Τοπικής Αυτ/σης» (ΦΕΚ 244/Α'/4.12.97). 

3. Του άρθρου 1 του Ν. 2503/97 «Διοίκηση οργάνωση στε- 
λέχωση της Περιφέρειας ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ 107/Α730.5.97). 

4. Την αριθμ. ΕΣ 3513/14.3.1991 απόφαση του Νομάρχη 
Άρτας περί σύστασης ιδίου Ν. Π. στο Δήμο Αρταίων Ν. Άρτας 
με την επωνυμία «9η Ενιαία Σχολική Επιτροπή 7ου Δημοτικού 
Σχολείου και 3ου Νηπιαγωγείου Δήμου Αρταίων» (ΦΕΚ 
204/3.4.91 τεύχος Β') όπως αυτή τροποποιήθηκε μεταγενέ¬ 
στερα με την αριθμ. ΕΣ 2207/17.2.95 απόφαση του Πειφερει- 
ακού Διευθυντή. 

5. Την αριθμ. 80/9.3.1999 απόφαση του Δημοτικού Συμ¬ 
βουλίου Αρταίων περί τροποποίησης της συστατικής πράξης 
της ανωτέρω Σχολικής Επιτροπής. 

6. Την αριθ. 4336/29.8.97 απόφαση του Γ εν. Γ ραμματέα Πε¬ 
ριφέρειας Ηπείρου περί ανάθεσης - μεταβίβασης αρμοδιο¬ 
τήτων όπως τροποποιήθηκε μεταγενέστερα, αποφασίζουμε: 

Τροποποιούμε την αριθμ. ΕΣ 3507/14.3.91 απόφαση του 
Νομάρχη Αρτας ως κατωτέρω: 

Α. Η παράγραφος 1 αυτής αντικαθίσταται ως εξής: 

1. «Συστήνουμε στο Δήμο Αρταίων του Νομού μας ίδιο νο¬ 
μικό πρόσωπο με την επωνυμία «9η Σχολική Επιτροπή 7ου 
Δημοτικού Σχολείου Δήμου Αρταίων». 

Β. Η παράγραφος 3 αντικαθίσταται ως εξής: 

«3. Το Νομικό Πρόσωπο διοικείται από 5/μελές Διοικητικό 
Συμβούλιο αποτελούμενο από: 

α) Τον Δήμαρχο ή άλλο μέλος αιρετό ή μη που ορίζεται 
από αυτόν, ως Πρόεδρο της Σχολικής Επιτροπής. 

β) Δύο Δημοτικούς Συμβούλους που ορίζονται με απόφα¬ 
ση του Δημοτικού Συμβουλίου, 
γ) Τον εκάστοτε Δ/ντή του 7ου Δημοτικού Σχολείου και 
δ) Τον εκάστοτε εκπρόσωπο του Συλλόγου γονέων και κη¬ 
δεμόνων του 7ου Δημοτικού Σχολείου. 

Κατά τα λοιπά ισχύει η αριθμ. ΕΣ 3507/14.3.91 απόφαση 
του Νομάρχη Άρτας. 

Από τις διατάξις της απόφασης αυτής δεν προκαλείται δα¬ 
πάνη σε βάρος του προϋπολογισμού του Νομικού Προσώπου 
ούτε του οικείου ΟΤΑ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αρτα, 7 Απριλίου 1999 
Με εντολή Γ εν. Γ ραμμ. Περιφέρειας 
Ο Διευθυντής 
Γ. ΑΝΑΓΝΩΣΤΑΚΗΣ 

Αριθ. 2987 (7) 

Τροποποίηση της συστατικής πράξης του Νομικού Προσώ¬ 
που με το όνομα «3η Ενιαία Σχολική Επιτροπή Δήμου Αρ¬ 
ταίων 3ου και 5ου Γ υμνασίου και 3ου Λυκείου». 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη τις διατάξεις: 

1. Του άρθρου 203 του ΔΚΚ (ΠΔ 410/95). 


2. Του άρθρου 1 του Ν. 2539/97 «Συγκρότηση της 
Πρωτοβάθμιας Τοπικής Αυτ/σης» (ΦΕΚ 244/4.12.97 
τευχ. Α'). 

3. Του άρθρου 1 του Ν. 2503/97 «Διοίκηση οργάνωση στε- 
λέχωση της Περιφέρειας ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ 107/30.5.97 τευχ. 
Α'). 

4. Την αριθμ. ΕΣ 3507/14.3.1991 απόφαση του Νομάρχη 
Άρτας περί σύστασης ιδίου Ν.Π. στο Δήμο Αρταίων Ν. Άρτας 
με την επωνυμία «3η Ενιαία Σχολική Επιτροπή Δήμου Αρταί¬ 
ων 3ου και 5ου Γ υμανσίου και 3ου Λυκείου «(ΦΕΚ 204/3.4.91 
τεύχος Β') όπως αυτή τροποποιήθηκε μεταγενέστερα με την 
αριθμ. ΕΣ 2245/17.2.95 απόφαση του Πειφερειακού Διευθυ¬ 
ντή. 

5. Την αριθμ. 80/9.3.1999 απόφαση του Δημοτικού Συμ¬ 
βουλίου Αρταίων περί τροποποίησης της συστατικής πράξης 
της ανωτέρω Σχολικής Επιτροπής. 

6. Την αριθμ. 4336/29.8.97 απόφαση του Γενικού Γ ραμμα¬ 
τέα Περιφέρειας Ηπείρου περί ανάθεσης - μεταβίβασης αρ¬ 
μοδιοτήτων όπως τροποποιήθηκε μεταγενέστερα, αποφασί¬ 
ζουμε: 

Τροποποιούμε την αριθμ. ΕΣ 3507/14.3.91 απόφαση του 
Νομάρχη Αρτας ως κατωτέρω: 

Α. Η παράγραφος 1 αυτής αντικαθίσταται ως εξής: 

1. «Συστήνει στο Δήμο Αρταίων του Νομού Άρτας ίδιο νο¬ 
μικό πρόσωπο με την επωνυμία «3η ενιαία σχολική επιτροπή 
3ου Γ υμνασίου - 3ου Λυκείου Δήμου Αρταίων». 

Β. Η παράγραφος 3 αντικαθίσταται ως εξής: 

Το Νομικό Πρόσωπο διοικείται από επταμελές (7) Διοικητι¬ 
κό Συμβούλιο αποτελούμενο από: 

α) Το Δήμαρχο ή άλλο πρόσωπο αιρετό ή μη που ορίζεται 
από αυτόν, ως Πρόεδρο της Σχολικής Επιτροπής. 

β) Το Δημοτικό Σύμβουλο, που ορίζεται με απόφαση Δημο¬ 
τικού Συμβουλίου. 

γ) Τον εκάστοτε Δ/ντή του Σχολείου 3ου Γ υμνασίου. 

δ) Τον εκάστοτε Δ/ντή του Σχολείου 3ου Λυκείου. 

ε) Τον εκπρόσωπο του Συλλόγου Γονέων και Κηδεμόνων 
του 3ου Γ υμνασίου. 

στ) Τον εκπρόσωπο του Συλλόγου Γονέων και Κηδεμόνων 
του 3ου Λυκείου. 

ζ) Τονεκπρόσωπο Μαθητικών Κοιν/τωντων 3ου Γ υμνασίου 
-3ου Λυκείου. 

Κατά τα λοιπά ισχύει η αριθμ. ΕΣ 3507/14.3.91 απόφαση 
του Νομάρχη Άρτας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου ούτε του οικείου ΟΤΑ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Άρτα, 7 Απριλίου 1999 

Με εντολή Γ εν. Γ ραμμ. Περιφέρειας 
Ο Διευθυντής 
Γ. ΑΝΑΓΝΩΣΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

